Orbán Viktor sem mehetett be védőfelszerelés nélkül – Az intenzív részlegen járt a miniszterelnök

A miniszterelnök csütörtökön újabb kórházlátogatást tett.

Kötelező lesz a maszk a Tisztelt Házban – Csak a Fidesz büntet a parlamentben, ha nem tartják be a képviselőik

Kötelező lesz a maszk a Tisztelt Házban – Csak a Fidesz büntet a parlamentben, ha nem tartják be a képviselőik

Orbán Viktor ma a Szent János kórházat ellenőrizte, ahol a kardiológiai osztályt a koronavírusos betegek fogadására készítették elő. A miniszterelnöknek is fel kellett vennie a védőruhát, enélkül ugyanis nem léphetett be arra a területre, ahol több beteget is kezelnek.

Az MTI azt írja, a miniszterelnök a Szent János Kórházban és annak Kútvölgyi úti telephelyén tartott előzetes bejelentés nélküli ellenőrzést csütörtök reggel. A kormányfő a kórházparancsnokkal és az intézményben dolgozó főorvosokkal egyeztetett az egészségügyi felszerelésekről, a rendelkezésre álló ágyak számáról és kihasználtságáról, különös tekintettel a lélegeztetőgépekkel való ellátottságra. Jelentést hallgatott meg a kórház személyügyi helyzetéről. Védőfelszerelésben Orbán személyesen is beszélt ápoltakkal, olyanokkal, akiknél már kimutatták a fertőzést, és olyanokkal is, akik kórházi karanténban vannak, de még nem bizonyosodott be róluk, hogy megfertőződtek a koronavírussal.